**Praktika tüüpjuhend**

|  |  |
| --- | --- |
| *Õppeaine kood ja nimetus*  RAR0062 Töökeskkonna praktika | |
| 1. Maht | **12 EAP, 8 nädalat** (1 EAP võrdsustatakse 26 tunni tööga, sh iseseisev töö, mis kulub näiteks praktikaaruande koostamisele) |
| **2. Kontrollivorm** | Hindeline arvestus |
| **3. Praktika eesmärgid** | Anda ülevaade ettevõtte erinevatest juhtimissüsteemidest (hierarhiline, maatriks-, projekt-, adaptiivsüsteem), tootmise integreeritud projekteerimise kontseptsioonist. |
| **4. Praktika õpiväljundid** | Üliõpilane oskab seostada tootlikkuse kontseptsiooni kasutatava tehnikaga ja ettevõtte dokumentatsiooni lugeda; tunneb tootlikkuse tagamise organisatsioonilisi aspekte; oskab teha ettevõtte kvaliteedipoliitika analüüsi. |
| **5. Läbitud erialaained ja nende õpiväljundid** | Üliõpilane on läbinud reaalainete ja graafika mooduli. Omab teadmisi matemaatikast, tehnilisest füüsikast ning infotehnoloogiast, oskab erinevatel teadusaladel probleeme kirjeldada, analüüsida, lahendada ja tulemusi interpreteerida. Oskab kasutada insenerigraafika-alaseid mõisteid ning nende rakendusi; kasutada loogilist ja analüütilist mõtlemist ning süsteemset lähenemist ruumigeomeetriliste ülesannete lahendamisel kujutiste/jooniste abil. Teab, kuidas on seotud toodete valmistamistolerantsid erinevate valmistustehnoloogiatega ning kuidas koostada tehnilist dokumentatsiooni detailide/koostude valmistamiseks.  On läbitud õppepraktika Tunneb põhilisi tehnoloogiaprotsesse ja -seadmeid ning materjalide töötlemist seostatuna metalliõpetuse ja termotöötluse alustega, oskab kontrollida süsteemi elementide seisundit, tunneb tänapäevaste materjalide valmistamis- ja töötlemistehnoloogiat. |
| **6. Praktika korraldus ja arvestamine** | Praktika üldine korraldus on sätestatud TTÜ õppekorralduse eeskirjas.   * 1. Praktikakoha leiab üldjuhul üliõpilane ise, vajadusel abistavad koha leidmisel praktika kuraatorid, õppetalitus ning välispraktika puhul Erasmuse koordinaator.   2. Praktikat on võimalik läbida ka TTÜ instituutides ja asutustes.   3. Praktika ülesanded peavad toetama praktikaainele seatud õpiväljundite saavutamist. Küsimuste tekkimisel tuleks konsulteerida oma praktikakuraatoriga.   4. Erasmuse programmi raames sooritatava välispraktika puhul lähtutakse kokkulepitud protseduurireeglitest.   5. Praktika arvestamiseks esitab üliõpilane oma praktikakuraatorile vormikohase avalduse, praktikakoha juhendaja hinnanguvormi ja praktikaaruande. Üliõpilane kaitseb oma aruannet avalikul seminaril. Praktika kaitsmise kuupäevad tehakse tudengitele teatavaks iga semestri alguses. |
| **7. Üliõpilase kohustused seoses praktikaga** | **Üliõpilane on kohustatud:**   * 1. Esitama praktika tüüpjuhendi praktikakohapoolsele praktika juhendajale.   2. Hoidma kinni tähtaegadest, mis on seotud praktikale asumise, praktikaülesannete täitmise ja praktika aruandluse esitamisega.   3. Informeerima praktikakoha- ja kolledžipoolset juhendajat praktika vältel tekkinud probleemidest.   4. Täitma kohusetundlikult ja korrektselt praktikakohapoolse juhendaja, samuti teiste tööd juhtima volitatud isikute korraldusi ja vastutama oma tegevuse tulemuste eest võrdselt koosseisuliste töötajatega.   5. Hoidma praktikakoha äri- ja ametisaladusi ning head mainet. |
| **8. Praktika hindamiskriteeriumid** | **Hindamismeetod 1.** Praktikaaruanne  **Hinne „5“** - Oskab analüüsida probleeme ja hinnata oma lahendusi. Vigu ei ole  **Hinne „4“** - Sama, mis 5, kuid teadmistes esinevad üksikud ebatäpsused.  **Hinne „3“** - Teab materjali, kuid tuletuses esinevad vead ja ebatäpsused.  **Hinne „2“** - Teab materjali, kuid esinevad mõningad vead.  **Hinne „1“** – Praktikaaruanne on esitatud vigaselt või on vähe materjali.  **Hindamismeetod 2.** Hindeline arvestus  **Hinne „5“** – Omandab suurepäraselt teadmisi ettekannet esitades.  **Hinne „4“** - Sama, mis 5, kuid teadmistes esinevad üksikud ebatäpsused.  **Hinne „3“** - Teab materjali, kuid tuletuses esinevad vead ja ebatäpsused.  **Hinne „2“** - Teab materjali, kuid esinevad mõningad vead.  **Hinne „1“** – Teab materjali, kuid on palju vigu. |
| **9. Praktikaaruanne**  (praktikandi analüüsiv kokkuvõte praktikal omandatust ning iseenda arengust) | Aruande koostamisel on soovitatav   * 1. Struktureerida aruanne tüüpjuhendi punktis kümme fikseeritud nõuetest lähtuvalt.   2. Töö vormistamisel lähtuda kolledži kirjalike tööde vormistamise juhendi nõuetest.   3. Anda hinnang praktika eesmärgipärasusele ning tulemuslikkusele.   4. Anda hinnang iseendale.   5. Anda ülevaade praktika käigust ja analüüsida praktika eesmärkide täitmist. |
| **10. Praktikaaruande struktuur** | 1. **Sissejuhatus**   1.1. Praktika eesmärkide ja ülesannete püstitus;  1.2. Valitud praktikakoht – valikukriteeriumid.   1. **Praktikakoha tegevuse analüüs**   2.1. Praktikakoha kirjeldus: tegevusala, peamised pakutavad tooted ja teenused, struktuur, töötajate arv, turupositsioon Eestis ja laiemalt;  2.2. Tööprotsessi kirjeldus ja korraldus;  2.3. Praktikandi töölõigu kirjeldus.   1. **Ülevaade praktika käigust (sh eneseanalüüs)**   3.1. Hinnang ettevalmistusele: teoreetilise ja praktilise ettevalmistuse tase praktika sooritamiseks – tugevad ja nõrgad küljed;  3.2. Hinnang toimetulekule: praktika käigus sooritatud tööde ja tegevuste loetelu ning tööülesannetega toimetuleku analüüs;  3.3. Nimeta, mida praktika käigus juurde õppisid. Hinnang uutele teadmistele ja oskustele.   1. **Hinnang praktikakohale:**    1. Hinnang juhendamisprotsessile ja –käigule;    2. Valitud praktikakoha sobivus praktika eesmärkide täitmiseks. 2. **Kokkuvõte praktikast**    1. Ülevaade praktika käigust ning tulemustest;    2. Lähtuvalt praktika eesmärkidest anda hinnang praktika tulemustele ja praktika eesmärkide täitmisele. 3. **Lisad**    1. Kohustuslik lisa: Praktikakoha juhendaja hinnanguvorm    2. Skeemid, joonised, tabelid, fotod, koopiad vajalikest dokumentidest. |
| **11. Praktika leping** | * 1. Vajadusel või praktikakoha nõudel võib praktika sooritamiseks sõlmida kolmepoolse lepingu praktikandi, praktikakoha ja kolledži direktori vahel.   2. Reeglina sõlmib praktikakoht praktikandiga kahepoolse töö- või praktikalepingu.   3. Praktikandi töö tasustamise otsustab praktikakoht (v. a intellektuaalse omandi tekkimise korral). |